Dlhotrvajúci kssel
Dobrý deň,
už vyše týždňa mám brutálny kašeľ, vyslovene ako maco. 
Beriem Mucosolvan, ale nejak mi to nepomáha. Viete mi poradiť niečo iné, nech už tak nekaslem? Už som niekoľko nocí nespala a som z toho vyčerpaná.
Ďakujem
Dobrý deň.
Ďakujeme za Vašu otázku.
Liek Mucosolvan podporuje vykašliavanie hlienov. Používa sa na liečbu pri akútnych a chronických ochoreniach priedušiek a pľúc, sprevádzaných narušenou tvorbou väzkého prieduškového hlienu a jeho sťaženým transportom a vylučovaním. V prípade silného záchvatovitého kašľa je vhodné, predovšetkým na noc podávať lieky s tlmivým účinkom na kašeľ. Vhodnou voľbou je napríklad liek
Tussin
. Používa na liečbu suchého, dráždivého a ťažko utíšiteľného kašľa rôzneho pôvodu. Odporúčané dávkovanie sa riadi podľa telesnej hmotnosti pacienta.
Pokiaľ aktuálne už hlieny nevykašliavate, odporúčam liečbu liekom Mucosolvan ukončiť.
Prajem skorú úľavu od ťažkostí.
S pozdravom
Mgr. Barbora Bičanovská